Coordenadas: 35°43′08″N 139°46′33″O﻿ / ﻿35.71889, -139.77583

O **Museo Nacional de Toquio** foi fundado en 1872. É o museo máis antigo e máis grande do Xapón. Está localizado no Parque Ueno, en Toquio.

O museo alberga unha extensa colección de obxectos de valor arqueolóxico e artístico de varias eras do Xapón e outros países asiáticos. Os máis de 110 mil obxectos, inclúen 87 pertencentes ao *Tesouro Nacional Xaponés*, e 610 clasificados como *Propiedade Cultural de Importancia*. O museo realiza investigacións arqueolóxicas e antropolóxicas, así como difunde a cultura a través de eventos educativos relacionados á súa colección.

O museo está aloxado nun conxunto de edificios separados entre si. A Galería Honkan (本館), a Galería Asiática (東洋館), Hyokeikan (表慶館), Heiseikan (平成館), a Galería de Tesouros Horyuji (法隆寺宝物館), o Centro de Investigación e Información (資料館) e outras instalacións maiormente de servizos. Existen varios restaurantes e dúas tendas.

A información no museo está dispoñible en xaponés, inglés, coreano, chinés, francés e alemán.

Historia
--------

O Museo Nacional de Toquio foi o primeiro museo a ser inaugurado no país. A inauguración tivo lugar en 1872 en Taisenden, e foi chamado entón o **Museo Imperial**. Pouco despois da súa apertura ao público, o museo mudouse a *Uchiyamashita-cho* (actualmente *Uchisaiwai-cho*), e en 1882 mudouse novamente ao seu local actual, no parque Ueno. Durante o século XX, o museo sufriu algúns trastornos, como o gran terremoto de Kantō de 1923, e a segunda guerra mundial, durante a cal permaneceu pechado.

Galerías
--------

### Galería Xaponesa (*Honkan*)

A *Galería Honkan* ten 24 salas de exhibición en dous pisos, as cales, de forma cronolóxica, mostran a arte xaponesa desde as figuras de arxila do período Jomon (10 000 a. C.) ata o gravado en madeira do século XIX.

* Ola de barro do período Jomon (3000-2000 a. C.).Ola de barro do período Jomon (3000-2000 a. C.).
* Xerro do período Yayoi, séculos I a III, proveniente de Kugahara, Ota-Ku, Toquio.Xerro do período Yayoi, séculos I a III, proveniente de Kugahara, Ota-Ku, Toquio.
* Bodhisattva, período Asuka, século VII.Bodhisattva, período Asuka, século VII.
* Relato das viaxes de Nakahama Manjiro, 1850s.Relato das viaxes de Nakahama Manjiro, 1850s.

### Galería Asiática (*Toyokan*)

A Galería Toyokan ten dez salas de exhibición en cinco pisos, cunha excelente colección de obxectos artísticos e arqueolóxicos de varios países asiáticos. O museo alberga á maior e máis significativa colección de arte coreano, legado da época en que Corea era colonia xaponesa. Outros países de Asia nesta galería son China, India, e o sueste asiático. Aínda que non é de Asia, tamén Exipto está comprendido nesta galería. O edificio que alberga á galería Toyokan foi construído en 1968, deseñado por Taniguchi Yoshio. No primeiro piso, hai un restaurante, e unha tenda no vestíbulo.

* Unha das primeiras representacións de Buda, séculos I-II Gandhara.Unha das primeiras representacións de Buda, séculos I-II Gandhara.
* Buda sentado, Gandhara, séculos I-II.Buda sentado, Gandhara, séculos I-II.
* Maitreya, nun trono ao estilo occidental, cun devoto Kushan. Século II Gandhara.Maitreya, nun trono ao estilo occidental, cun devoto Kushan. Século II Gandhara.
* Bacanal, arte greco-budista de Gandhara, séculos I-II.Bacanal, arte greco-budista de Gandhara, séculos I-II.
* Bacanal, con vestidos e copas gregas. Arte greco-budista de Gandhara, século III.Bacanal, con vestidos e copas gregas. Arte greco-budista de Gandhara, século III.
* Bodhisattva da dinastía Tang.Bodhisattva da dinastía Tang.
* Placa de madeira, con inscricións en Tocariano. Kucha, China, séculos V ao VIII.Placa de madeira, con inscricións en Tocariano. Kucha, China, séculos V ao VIII.

### Hyokeikan

*Hyokeikan* foi inaugurado en 1909, para conmemorar o matrimonio do príncipe herdeiro (posteriormente Emperador Taishō). Este edificio foi designado posteriormente como Propiedade Cultural de Importancia, e é aberto unicamente en ocasións especiais e exposicións temporais.

### Heiseikan

*Heiseikan* foi inaugurado en 1999, e é utilizado principalmente para exposicións temporais. Ademais, contén no primeiro piso á Galería Arqueolóxica Xaponesa, con artefactos que datan de 10.000 a. C. a 7.000 a. C.

* As pedras puídas máis antigas do mundo, anteriores ao período Jomon, 30.000 a. C.As pedras puídas máis antigas do mundo, anteriores ao período Jomon, 30.000 a. C.
* Olaría Jomon primitiva (10.000-8.000 a. C.).Olaría Jomon primitiva (10.000-8.000 a. C.).
* Estatuiña do período Jomon tardío (1000 a. C.-400 a. C.).Estatuiña do período Jomon tardío (1000 a. C.-400 a. C.).
* Carruaxes de cabalos da era Kofun. Detalle de espello de bronce (séculos V-VI). Eta-Funayama Tumulus, Kumamoto.Carruaxes de cabalos da era Kofun. Detalle de espello de bronce (séculos V-VI). Eta-Funayama Tumulus, Kumamoto.
* Casco de ferro e armadura cond ecoracións de bronce, período Kofun, século V.Casco de ferro e armadura cond ecoracións de bronce, período Kofun, século V.
* Estatuiña de cabalo Haniwa, completa con arnés e cadeira de montar, século VI.Estatuiña de cabalo Haniwa, completa con arnés e cadeira de montar, século VI.
* Buda. Período Asuka, século VII.Buda. Período Asuka, século VII.
* Mosaicos de Nara, século VII.Mosaicos de Nara, século VII.

### Galería de Tesouros Horyu-Ji

Esta galería contén os obxectos recuperados durante a restauración Meiji, cando as terras do templo Horyu-ji, en Nara, foron tomadas pola familia imperial en 1878.

Notas
-----

1. ↑  Top 100 Art Museum Attendance, *The Art Newspaper*, 2014.

Véxase tamén
------------

### Ligazóns externas

* Período Jomon
* Tokyo National Museum, website en inglés
* Website en xaponés
* Virtual Collection of Masterpieces (VCM)

|  |  |
| --- | --- |
| Control de autoridades | 
* Wd: Q653433
* WorldCat
* VIAF: 135962112
* BMT: 6763
* BNE: XX122436
* BNF: 12448131f
* CiNii: DA00222002
* EBID: ID
* GeoNames: 7911169
* GND: 2044887-9
* GRID: grid.472083.a
* IMDb: co0217196
* ISNI: 0000 0001 2164 2334
* LCCN: n81058763
* MAG: 2802039288
* NDL: 00259637
* NKC: kn20051220020
* NLA: 35551993
* PTBNP: 96177
* SUDOC: 030175623
* TePapa: 18558
* ULAN: 500309712

 |